Jabu Khanyile
Khanyile alizaliwa Soweto, na alilazimika kuacha elimu yake akiwa na umri wa miaka kumi na minne ili kujipatia riziki, baada ya mamake kufariki. Baba yake alikuwa mchimba madini na aliimba nyimbo za kitamaduni za capella, na kaka yake John alicheza katika bendi ya reggae na soul covers. Jabu aliwafwata kwenye muziki, kwanza alijiunga na bendi iitwayo The Daffodils, na mwaka 1974 alijiunga  na John's Band akiwa kama mpigaji ngoma, na baadaye akawa muimbaji katika bendi hio. Mwaka 1977 alihamia The Movers, na kufikia 1984 Khanyile alijiunga na Bayete kama mpiga ngoma, bendi iliyochanganya Afro-jazz na reggae. Bayete walitengana mwaka 1992, na Khanyile akaanza kazi ya peke yake, na matoleo yalitolewa kwa Jabu Khanyile & Bayete, ingawa hakuna hata mmoja wa wanachama wa awali wa Bayete aliyehusika wakati huo. Khanyile alijulikana kimataifa mwaka wa 1996 baada ya kuonekana kwenye Royal Gala evening kwa heshima ya Nelson Mandela.